[{"text_idx": "#000001", "text": "Rydym wedi bod yn gweithio mewn partneriaeth a\u0302 Gwelliant Cymru a rhanddeiliaid ehangach i ddatblygu Siarter Ysbytai sy\u2019n Deall Dementia Cymru a gyhoeddir yn ddiweddarach eleni. Rwy\u2019n falch o allu rhoi\u2019r wybodaeth ddiweddaraf am gynnydd y siarter."}, {"text_idx": "#000002", "text": "Nod y siarter yw galluogi byrddau iechyd i weithredu arferion sy\u2019n deall dementia."}, {"text_idx": "#000003", "text": "Yn dilyn ein gwaith yn cyflwyno siarter gyda thasglu ysbytai yn Lloegr, daeth Gwelliant Cymru atom yngly\u0302n a\u0302\u2019i gefnogi i greu siarter yng Nghymru."}, {"text_idx": "#000004", "text": "Gwnaethom sefydlu grw\u0302p llywio a oedd yn cynnwys clinigwyr, pobl y mae dementia yn effeithio arnynt ac elusennau. Gwnaethom gynnal cyfres o weithdai yn seiliedig ar bob un o egwyddorion SPACE, a gafodd eu creu gan y Coleg Nyrsio Brenhinol. Mae SPACE yn sefyll am Staffio, Partneriaeth, Asesiadau, Gofal a\u2019r Amgylchedd. Gwnaethom ychwanegu dwy egwyddor ychwanegol \u2013 Llywodraethu a Gwirfoddoli, er mwyn sicrhau bod pob elfen wedi\u2019i chynnwys."}, {"text_idx": "#000005", "text": "Gwahoddwyd yr holl randdeiliaid o wahanol sectorau i\u2019r gweithdai i lunio\u2019r siarter ar y cyd Defnyddiwyd allbynnau\u2019r gweithdai hyn yn sail i ddangosyddion hunanasesu\u2019r siarter i fyrddau iechyd asesu eu hunain yn eu herbyn."}, {"text_idx": "#000007", "text": "Bydd gan bob rhanbarth dasglu ac asesiad parodrwydd i\u2019w gefnogi, a fydd yn helpu i sicrhau bod yr holl safonau llywodraethu cywir ar waith ac yn ymrwymo i ymuno a\u0302\u2019r siarter. Mae\u2019r siarter yn rhan o Lwybr Safonau Dementia Cymru sy\u2019n cynnig fframwaith cyflawni sy\u2019n cefnogi rhanbarthau byrddau iechyd i arwyddo, paratoi, cyflawni ac adolygu egwyddorion y siarter. Bydd y fframwaith cyflawni yn cynnwys arolygon ymgysylltu a phrofiad ar gyfer pobl y mae dementia yn effeithio arnynt ac ymarferwyr."}, {"text_idx": "#000008", "text": "Mae Gwelliant Cymru yn gweithio gyda Phrifysgol Caerwrangon a ddatblygodd Care Fit for VIPS, offeryn asesu i sicrhau bod gofal sy\u2019n canolbwyntio ar yr unigolyn ar waith ar gyfer pobl a\u0302 dementia. Mae\u2019r offeryn asesu VIPS yn helpu staff a sefydliadau i fesur cynnydd ac yn sefyll am:"}, {"text_idx": "#000009", "text": "V = Yn gwerthfawrogi poblI = Anghenion yr unigolynP = Persbectif defnyddiwr y gwasanaethS = Seicoleg gymdeithasol gefnogol."}, {"text_idx": "#000010", "text": "Er enghraifft, dangosyddion VIPS ysbyty yw \u201cMae staff yn gwybod hanes bywyd pob unigolyn ac yn ei ddefnyddio mewn modd cadarnhaol yn eu rhyngweithio bob dydd.\u201d Rydym yn gweithio gyda chwmni gwe i ymgorffori elfennau o egwyddorion y siarter a chwestiynau hunanasesu ac, wrth ystyried hanes bywyd unigolyn, bydd eitem y siarter yn ffitio\u2019n dwt o dan y dangosydd VIPS i gynnig ffocws. Rydym yn datblygu diagram afon wedi\u2019i greu o\u2019r cwestiynau hunanasesu, sy\u2019n gynrychiolaeth weledol. Felly bydd sgo\u0302r Coch-Oren-Gwyrdd (RAG), a delwedd i ysbytai i\u2019w cefnogi gyda gwelliant ac i greu cynllun twf yn unol a\u0302 hynny."}, {"text_idx": "#000011", "text": "Wrth symud ymlaen, bydd rhanbarthau pob bwrdd iechyd yng Nghymru yn ymuno a\u0302\u2019r Siarter Ysbytai sy\u2019n Deall Dementia, gan ddangos eu hymrwymiad i bobl y mae dementia yn effeithio arnynt. Bydd ysbytai yn tynnu sylw at gynnydd fel rhan o\u2019r llyfr gwaith hunanasesu a safonau dementia a fydd yn eu cynorthwyo i ddeall lle y mae angen iddynt wella o hyd ac i arddangos yr hyn y maent wedi\u2019i gyflawni."}, {"text_idx": "#000012", "text": "Ychydig o eiriau gan y Grw\u0302p Llywio ar yr hyn y mae\u2019r Siarter yn ei olygu iddyn nhw"}, {"text_idx": "#000013", "text": "Nigel Hullah, rhywun sy\u2019n byw gyda dementia \u2013 Bydd y Siarter yn gwella profiad pobl y mae hyn yn effeithio arnyn nhw mewn lleoliadau gofal ysbyty. Mae\u2019n brofiad sy\u2019n cydnabod bod eu hunaniaeth, eu hamrywiaeth a\u2019u dewisiadau yn cael eu llunio drwy gydnabod pwysigrwydd urddas, parch a charedigrwydd."}, {"text_idx": "#000018", "text": "Fel y gallwch ddychmygu, mae COVID-19 wedi golygu ein bod wedi gorfod addasu ein cyflymder wrth weithio\u2019n gadarn gyda\u2019r holl randdeiliaid ond rydym yn bwriadu cynnal lansiad ar gyfer Siarter Ysbytai sy\u2019n Deall Dementia Cymru yn ddiweddarach yn 2021."}, {"text_idx": "#000019", "text": "Mae\u2019r gwaith yn parhau ac mae pob rhanbarth yng Nghymru y gysylltiedig a\u0302\u2019r gwaith o ddatblygu\u2019r adnoddau allweddol ac mae amserlen ar gyfer lansio\u2019r siarter wrthi\u2019n cael ei chynllunio yn ddiweddarach yn 2021. Pan gyhoeddir y siarter, bydd yn cael ei dosbarthu i\u2019r holl fyrddau iechyd. Bydd digwyddiad lansio hefyd ar gyfer y rhai a gefnogodd y gwaith hanfodol hwn, a oedd yn cynnwys pobl a\u0302 dementia, gofalwyr, ymarferwyr, uwch arweinwyr ac academyddion."}]